stanford-oval/wikipedia huggingface dataset:
Kauluslisko
Lisääntyminen

Lisääntymisajan koittaessa alkavat koiraiden soidinnäytökset. Liskot levittävät ja sulkevat kauluksensa, ja kilpailevat koiraat taistelevat keskenään kaulus auki häntäänsä ja etujalkojaan huojuttaen ja päätään nyökyttäen. Liskot parittelevat sadeaikana, jolloin ne ovat muutenkin aktiivisimmillaan. Naaras munii marraskuussa aurinkoiselle, paahteiselle paikalle hiekkaiseen maahan. Vastakuoriutuneet poikaset ovat pieniä ja herkästi haavoittuvia, mutta niiden on heti tultava toimeen omin päin. Kuivalla kaudella kauluslisko muuttuu vähemmän aktiiviseksi, sillä sen aineenvaihdunta hidastuu.lähde?
Ravinto

Syödessään kauluslisko pitää kauluksensa supussa. Enimmän osan ajasta se etsii puista hyönteisiä. Sen on nähty tappavan ja syövän pikkuliskoja ja pieniä nisäkkäitäkin, jotka uskaltautuvat kovin lähelle sitä. Kauluslisko syö myös joukoittain muurahaisia asettumalla muurahaisten polulle tai aivan pesän viereen.lähde?
Aiheesta muualla

Kauluslisko (Terraarion hoito-ohje) © Faunatar. Arkistoitu
| --- | --- |
Taksonitunnisteet:  Wikidata: Q501566  Wikispecies: Chlamydosaurus kingii  AFD: Chlamydosaurus_kingii  ARKive: chlamydosaurus-kingii  CoL: 69WST  EoL: 8828008  GBIF: 2466087  iNaturalist: 31215  IRMNG: 10369412  ITIS: 1055527  IUCN: 170384  NCBI: 103699  Observation.org: 98082  Open Tree of Life: 913427  RD: kingii  uBio: 210488  ZooBank: 0653C3CB-8453-4E8B-9D71-320F95DBC55F
Hans Kreissig

Hans Kreissig (1856 Saksa – 28. joulukuuta 1929 Dallas, Texas, Yhdysvallat) oli 1880-luvulta lähtien Yhdysvalloissa toiminut kapellimestari, pianisti ja kuoronjohtaja.
Kreissig opiskeli sävellystä ja orkesterinjohtoa Arthur Sullivanin johdolla Lontoossa. Hän teki Manner-Euroopassa kiertueen säestäen pianolla kornetisti Jules Levya. Joulun aikaan vuonna 1883 Kreissig matkusti kiertävän lontoolaisen oopperaseurueen kanssa Yhdysvaltoihin, ja keväällä 1884 hän asettui asumaan Dallasiin. Hän työskenteli pianon- ja urkujensoiton opettajana. Lisäksi hän johti jonkin aikaa kuoroja synagogissa ja katolisissa kirkoissa.
Kreissig aloitti 1880-luvulla toimimisen Dallas Frohsinn -mieskuoron johdossa. Hän matkusti kuoron kanssa laulujuhlille San Antonioon 1887, Houstoniin 1902, Galvestoniin 1909 ja Austiniin 1911. Lyhyitä taukoja lukuun ottamatta Kreissig työskenteli Dallas Frohsinnin kuoronjohtajana vuoteen 1912. Lisäksi hän perusti vuonna 1900 Dallasin sinfoniaorkesterin, jonka ensimmäisessä konsertissa myös Dallas Frohsinn esiintyi. Muita Kreissigin perustamia kokoonpanoja olivat Beethoven Trio ja Phoenix Club -kamarimusiikkiyhtye. Myöhempinä vuosinaan Kreissig ei juuri osallistunut julkiseen elämään vaan keskittyi pianonsoiton opettamiseen.
Baldwinin piirikunta (Alabama)

Baldwinin piirikunta on Yhdysvaltojen Alabaman osavaltiossa sijaitseva piirikunta. Se on nimetty Yhdysvaltojen senaatin jäsenen Abraham Baldwinin mukaan. Piirikunnan asukasluku oli vuoden 2010 väestönlaskennassa 182 265, ja sen pääkaupunki on Bay Minette. Baldwinin piirikunta perustettiin 21. joulukuuta 1809.
Maantiede

Yhdysvaltain väestönlaskentaviraston mukaan piirikunnan pinta-ala on 5 250 km², josta 4 135 km² on maata ja 1 115 km² (21,24%) vettä. Se on pinta-alaltaan 12. suurin piirikunta Mississippi-joen itäpuolella.
Kuvia piirikunnasta

Piirikunnan oikeustalo.
Piirikunnan rannikkoa.
Naapuripiirikunnat

Monroen piirikunta (Alabama) - koillisessa
Escambian piirikunta (Florida) - idässä
Escambian piirikunta (Alabama) - idässä
Mobilen piirikunta (Alabama) - lännessä
Washingtonin piirikunta (Alabama) - luoteessa
Clarken piirikunta (Alabama) - luoteessa
Aiheesta muualla

Kuvia tai muita tiedostoja aiheesta Baldwinin piirikunta (Alabama) Wikimedia Commonsissa
Alabaman osavaltio
| --- | --- |
Piirikunnat:   Autauga  Baldwin  Barbour  Bibb  Blount  Bullock  Butler  Calhoun  Chambers  Cherokee  Chilton  Choctaw  Clarke  Clay  Cleburne  Coffee  Colbert  Conecuh  Coosa  Covington  Crenshaw  Cullman  Dale  Dallas  DeKalb  Elmore  Escambia  Etowah  Fayette  Franklin  Geneva  Greene  Hale  Henry  Houston  Jackson  Jefferson  Lamar  Lauderdale  Lawrence  Lee  Limestone  Lowndes  Macon  Madison  Marengo  Marion  Marshall  Mobile  Monroe  Montgomery  Morgan  Perry  Pickens  Pike  Randolph  Russell  Shelby  St. Clair  Sumter  Talladega  Tallapoosa  Tuscaloosa  Walker  Washington  Wilcox  Winston 
Kaupungit (suurimmat):   Auburn  Birmingham  Decatur  Dothan  Florence  Hoover  Huntsville  Madison  Mobile  Montgomery (pääkaupunki)  Tuscaloosa
Bullockin piirikunta

Bullockin piirikunta on Alabamassa sijaitseva piirikunta, jossa asui 10 101 asukasta vuonna 2019. Piirikunta perustettiin vuonna 1866. Piirikunnan pääkaupunki on Union Springs.
Piirikunta on nimetty Edward Courtenay Bullockin (1822-1861), eversti Konfederaation armeijassa, mukaan.
Väestö

Bullockin piirikunnan väkiluku oli heinäkuussa 2019 10 101 asukasta, joka oli laskenut vuoden 2010 väestönlaskennasta 7,4 prosentilla, kun väkiluku oli vielä silloin 10 911 asukasta. Kotitalouksia on 3 609 ja keskimäärin yhdessä kotitaloudessa asuu 2,75 ihmistä. Miehiä piirikunnan asukkaista on 54,5%. 65 vuotta täyttäneitä asukkaita oli koko väestöstä 16,9% ja alle 18-vuotiaita oli 20,8%. Piirikunnassa asuu 356 veteraania. 0,9% asukkaista on syntynyt ulkomailla. Väestötiheys on 17,5 asukasta neliökilometrillä.
Aiheesta muualla

Kuvia tai muita tiedostoja aiheesta Bullockin piirikunta Wikimedia Commonsissa
Alabaman osavaltio
| --- | --- |
Piirikunnat:   Autauga  Baldwin  Barbour  Bibb  Blount  Bullock  Butler  Calhoun  Chambers  Cherokee  Chilton  Choctaw  Clarke  Clay  Cleburne  Coffee  Colbert  Conecuh  Coosa  Covington  Crenshaw  Cullman  Dale  Dallas  DeKalb  Elmore  Escambia  Etowah  Fayette  Franklin  Geneva  Greene  Hale  Henry  Houston  Jackson  Jefferson  Lamar  Lauderdale  Lawrence  Lee  Limestone  Lowndes  Macon  Madison  Marengo  Marion  Marshall  Mobile  Monroe  Montgomery  Morgan  Perry  Pickens  Pike  Randolph  Russell  Shelby  St. Clair  Sumter  Talladega  Tallapoosa  Tuscaloosa  Walker  Washington  Wilcox  Winston 
Kaupungit (suurimmat):   Auburn  Birmingham  Decatur  Dothan  Florence  Hoover  Huntsville  Madison  Mobile  Montgomery (pääkaupunki)  Tuscaloosa
Keijo Kousa

| Henkilötiedot |
| --- | --- | --- | --- |
Syntymäaika: 27. heinäkuuta 1959 (ikä 65)
Syntymäpaikka: Myrskylä, Suomi
Pelipaikka: hyökkääjä/puolustaja
Pituus: 179 cm
Junioriseurat
0000–1973: Myrsky
1974–1978: Kuusysi
Seurat
| Vuodet | Seura | O | (M) |
| 1978–1993 | Kuusysi | 343 | (118) |
| 1993–1998 | LTP | 58 | (4) |
| Yhteensä | Yhteensä | 401 | (122) |
Maajoukkue
| 1980–1985 | Suomi U21 | 6 | (0) |
| 1981–1986 | Suomi | 18 | (4) |
 Seurajoukkueuran tilastot kattavat vain kansalliset sarjat.
Keijo Kousa (s. 27. heinäkuuta 1959 Myrskylä) on entinen suomalainen jalkapalloilija. Hän pelasi keskushyökkääjänä tai keskuspuolustajana.
Kousa pelasi koko SM-sarjauransa Kuusysissä vuosina 1982–1993. Urallaan hän voitti viisi Suomen mestaruutta sekä neljä SM-hopeaa. Liigaotteluita hänelle kertyi kaikkiaan 251 ja niissä hän teki 55 maalia. Kousa on voittanut Kuusysissä myös Suomen Cupin kahdesti vuosina 1983 ja 1987.
Maajoukkueessa Kousa debytoi 24. toukokuuta 1981 MM-karsintaottelussa Saksaa vastaan. Urallaan hän pelasi yhteensä 18 maaottelua, joissa hän teki 4 maalia.
Kousa on tunnettu myös siitä, että hän sai vuonna 1989 UEFA:lta viiden vuoden pelikiellon eurocupeihin kiitettyään tuomaria ja sylkäistyään kenttään protestiksi ulosajostaan.
Kousan lapset Jenni ja Mikko ovat menestyneet myös urheilun saralla.
Aiheesta muualla

Kuvia Kousasta. Google-kuvahaku
Ze’ev Boim

Ze’ev Boim
Ze’ev Boim (hepr. ‏זאב בוים‎‎, 30. huhtikuuta 1943 Jerusalem – 18. maaliskuuta 2011 Milwaukee, Yhdysvallat) oli israelilainen Likud- ja Kadima-puolueita edustanut poliitikko. Viimeksi hän oli asuntoministerinä Ehud Olmertin hallituksessa. Hänellä on kolme lasta.
Boim oli knessetin jäsen vuodesta 1996, jolloin hänet valittiin Likudin edustajana. Hänen ensimmäinen ministerivirkansa oli Ariel Sharonin hallituksessa maatalousministerinä.
Boim kuoli 18. maaliskuuta 2011 syöpään yhdysvaltalaisessa sairaalassa.
Aiheesta muualla

Virallinen sivu
| Auktoriteettitunnisteet  |
| --- | --- |
Kansainväliset:  ISNI  VIAF 2  WorldCat 
Kansalliset:  Israel  Yhdysvallat
Maanmittarikilta

| Maanmittarikilta ry |
| --- | --- |
Perustettu:  1901
Osoite:  Maanmittarikilta ry, PL 14100, 00076 Aalto
Kotisivut:  www.maanmittarikilta.fi
Maanmittarikilta ry (MK) on Aalto-yliopistossa maanmittausta (geomatiikkaa tai kiinteistötaloutta) opiskelevien tekniikan ylioppilaiden ainejärjestö. Killan toiminta on suunnattu erityisesti Rakennetun ympäristön, kestävien yhdyskuntien, kiinteistötalous ja geoinformatiikan, Real Estate Economics, Spatial Planning and Transportation Engineering sekä Urban Studies and Planning koulutusohjelmien opiskelijoille. Kiltaan kuuluu noin 400 jäsentä. Killan toiminta kostuu erilaisista tapahtumista, juhlista, sitseistä, koulutustilaisuuksista sekä tutustumisista alan yrityksiin. Kilta tukee myös uusia alan opiskelijoita, suorittaa edunvalvontaa sekä on aktiivisesti mukana kehittämässä opiskelua. Kilta yhdistää opiskelijoita ja pyrkii tuomaan heidät toistensa lähelle. Maanmittarikillan kiltahuone "Monttu" sijaitsee Konetalo 1 - rakennuksessa, osoitteessa Otakaari 4. Killan suurin tapahtuma, vuosijuhla on nimeltään Kevätpäiväntasaus. Vuosijuhlaa vietetään nimensä mukaisesti maaliskuun loppupuolella. Vuosijuhla on tyyliltään akateeminen pöytäjuhla, jonka pukukoodi on juhla- tai tumma puku akateemisilla kunniamerkeillä.
Historia

Maanmittarikillan historia alkaa 23. Maaliskuuta 1901 jolloin perustettiin Maanmittariklubi, mikä tekee siitä Suomen toiseksi vanhimman opiskelijakillan. Maanmittarikilta otettiin nimenä käyttöön vuonna 1944. Kiltalehteä alettiin julkaisemaan vuonna 1967. Ensin nimi oli Maanmittarikilta, mutta vakiintui nopeasti nykyiseen muotoonsa - Geometres. Samoihin aikoihin ajoittuu myös muutto Hietaniemen torin kupeesta Otaniemeen, samalla kun Teknillisen korkeakoulun Maanmittausosasto muuttaa. Maanmittarikillan ensimmäisen kiltahuoneen (kiltis) tupaantuliaisia päästiin juhlistamaan huoneessa M124 loppuvuodesta 1967. Maanmittarikillan ensimmäiset haalarit ilmestyivät vuonna 1983. Maanmittarikillan ensimmäinen laulukirja painettiin vuonna 1995 ja toinen painos yli 10 vuotta myöhemmin, 2006. Killan 100-vuotisjuhlia vietettiin vuonna 2001 ja samassa yhteydessä julkaistiin myös killan historiikki "Sen täytyy olla maanmittari" jonka kirjoitti Tiina Törnqvist.
Maanmittarikillan kunnianosoitukset

Maanmittarikilta voi osoittaa kunnioitusta killan ja kiltalaisten eteen tehdystä työstä. Maanmittarikillan kunnianosoituksia ovat kultainen ja hopeinen ansiomerkki, kunniajäsenyys sekä muut kunnianosoitukset. Lisäksi Maakansan rahasto on jakanut stipendejä killan jäsenille aikaisemmin.
Maanmittarikillan kunnianosoitukset > Kunniajäsenyys

Killan kunniajäseneksi voi killan hallitus kutsua henkilön, joka on erityisesti ansioitunut killan toiminnassa tai muuten merkittävästi edistänyt sen pyrkimyksiä tai jolle kilta muuten tahtoo osoittaa kunnioitustaan. Kunniajäsenyys on elinikäinen.
Maanmittarikillan kunnianosoitukset > Kultainen ansiomerkki

Kultainen ansiomerkki voidaan myöntää killan nykyiselle tai entiselle jäsenelle erityisen ansiokkaasta toiminnasta Maanmittarikillan hyväksi. Henkilö on toiminut killassa aktiivisesti ja edistänyt kiltalaisten asioita ansiokkaasti. Henkilö on valmistunut, tai pian valmistumassa.
Maanmittarikillan kunnianosoitukset > Hopeinen ansiomerkki

Hopeinen ansiomerkki voidaan myöntää killan nykyiselle tai entiselle jäsenelle ansiokkaasta toiminnasta Maanmittarikillan hyväksi. Henkilö on toiminut killassa aktiivisesti ja edistänyt kiltalaisten asioita ansiokkaasti.
Sidosryhmät

Maanmittarikillan läheisyydessä toimivat myös geoinformatiikan ammattiainekerho Poligoni ja kiinteistötalouden ammattiainejärjestö Fundi. Killan harrastustoiminta on myös vuosien varrella synnyttänyt joukon urheiluseuroja esim. 50-luvun lopulla XYZ  ja 90-luvun alussa Otaniemen Jyllääjät .
Aiheesta muualla

Killan kotisivut
Kiltahuone
Mittari tanssii pyykin päällä (kiltalaulu) (Arkistoitu – Internet Archive)
Poligoni (Arkistoitu – Internet Archive)
Fundi
Markku Niskala

Markku Tapani Niskala (5. joulukuuta 1945 Tampere – 21. helmikuuta 2018 Helsinki) oli Kansainvälisen Punaisen Ristin ja Punaisen Puolikuun pääsihteeri. Hän hoiti tehtävää vuodet 2003–2008. Niskala on vuosina 1988–1992 pääsihteerinä olleen Pär Stenbäckin ohella toinen virkaan valittu suomalainen.
Tampereelta kotoisin oleva Niskala meni mukaan Suomen Punaisen Ristin toimintaan vuonna 1970. Työskenneltyään muun muassa Helsingin ja Uudenmaan piirin toiminnanjohtajana, hän siirtyi vuonna 1978 järjestötoiminnan asiantuntijaksi Sambiaan ja oli 1980-luvun alussa vastaavissa tehtävissä myös Tansaniassa sekä Zimbabwessa. Vuosina 1984–1987 hän toimi Kansainvälisen Punaisen Ristin Euroopan osaston johtajana ja 1988–2003 Suomen Punaisen Ristin pääsihteerinä. Vuodesta 1992 lähtien Niskala oli myös Kansainvälisen Punaisen Ristin varainhankintakomitean puheenjohtaja.
Eläkkeelle jäätyään Niskala toimi vuodet 2010–2011 Kehitysyhteistyön palvelukeskus KEPA:n puheenjohtajana. Hän on myös ollut Genevessä päämajaansa pitävän Maailman talousfoorumin jäsen.
Markku-liitto valitsi vuonna 2004 Niskalan kahdeksanneksi vuoden Markuksi.
Aiheesta muualla

Markku Niskalan muistokirjoitus Helsingin Sanomissa
Greater Cornerstone Baptist Church

| Greater Cornerstone Baptist Church |
| --- | --- |
Suuntautuminen:  kristinusko
Kirkkokunta:  baptismi
Perustettu:  1986
Johtava pastori:  David E. Wilson
Pääkirkko:  San Antonio, Texas
Jäseniä:  n. 17 000 /vko (2019)
Aiheesta muualla
Sivusto
Infobox OKNimi-testi OK: 
Greater Cornerstone Baptist Church on kristillinen seurakunta, joka sijaitsee Dallasin kaupungissa Texasissa, Yhdysvalloissa. Seurakunnalla on yhteensä noin 17 000 viikoittaista kävijää. CBS Newsin mukaan seurakunta oli Yhdysvaltain 20. suurin megakirkko vuonna 2019.
Historia

Greater Cornerstone Baptist Church aloitti toimintansa Dallasissa 30. lokakuuta 1986. Seurakunnan ensimmäinen rakennus sijaitsi Hamilton Parkissa, entisessä First Baptist Churchin tilassa. Seurakunnan perustajia ovat David ja Vernita Wilson, Jeanette McCrary sekä Jesse Finney. Vuonna 1996 seurakunta vihki käyttöön uudet tilat Forest Lanella.
Mirjam Kalland

| Mirjam Kalland |
| --- | --- |

Henkilötiedot
Syntynyt: 16. elokuuta 1961 (ikä 63) Helsinki, Suomi
Kansalaisuus:   Suomi
Ammatti:  varhaiskasvatuksen professori, lastenpsykoterapeutti
Koulutus ja ura
Tutkinnot:  Helsingin yliopisto
Instituutti:  Helsingin yliopisto
Aiheesta muualla
Kotisivu
Mirjam Johanna Kalland (s. 16. elokuuta 1961 Helsinki) on suomalainen kasvatustieteen tohtori ja lastenpsykoterapeutti, joka on toiminut Helsingin yliopiston varhaiskasvatuksen ruotsinkielisenä professorina vuodesta 2018.
Hän on kasvatustieteilijä, joka väitteli tohtoriksi vuonna 1995 aiheena vauvan huuli- ja suulakihalkion merkityksestä vanhemmille tutkielmalla Psychosocial aspects of cleft lip and palate: Implications for parental education. Hänellä on myös psykoterapeutin koulutus. Hän on tutkinut muun muassa huostaanotettuja nuoria. Hänen erityinen mielenkiintonsa kohde on mentalisaatio ilmiönä, miten lapsen vanhemmat tulkitsevat lasta.
Kalland on toiminut Mannerheimin Lastensuojeluliiton pääsihteerinä vuosina 2008–2015 ja puheenjohtajana vuodesta 2018 alkaen. Svenska social- och kommunalhögskolanin rehtorina hän toimi vuosina 2014–2018. Hän on myös Sibelius-Akatemian musiikkikasvatuksen dosentti sekä Opetusalan eettisen neuvottelukunnan jäsen. Hänellä on runsaasti tieteellisiä julkaisuja.
Kalland on myös arvioinut oman lapsuutensa ajan ja nykyajan lapsuutta ja vanhemmuutta. Pienenä lapsena hän joutui eroon vanhemmistaan sairaalaan oltuaan tukehtumaisillaan, ja sen aikaista eroahdistusta hän on puinut julkisesti. Nykyajassa hän ihailee sitä, että lapsille on kyetty antamaan enemmän itsevarmuutta ja vähemmän epäonnistumisen pelkoa kuin aiemmin.
Kalland on avioliitossa ja hänellä on kaksi lasta, jotka ovat syntyneet vuosina 1987 ja 1988.
Aiheesta muualla

Mirjam Kallandin Google Scholar -profiili. (englanniksi)
Olin, Daniel: Professori Mirjam Kalland seisoo aina lasten puolella. Yle Areena 1.6.2019.
Sillanpää, Anna: Lastenpsykoterapeutti Mirjam Kallandin oma lapsuus: Purin traumaa painajaisissani. Kodin Kuvalehti 9/2015.
Vähäsarja, Sari: 1-vuotias Kerttu on koko elämänsä nähnyt vieraita vain kaukaa, ja hymytkin jäävät maskien taakse – erikoisella ajalla voi olla hänen kehitykselleen suuri merkitys. Yle Uutiset 9.3.2021.
Toivomus: Mirjam Kalland. Yle Areena 27.11.2018.
MLL: Lapsi haluaa tietää, miksi joku haluaa tappaa. Yle Uutiset 24.7.2011.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Suomi (KANTO)  Puola 
Tieteilijät:  Google Scholar  ORCID  Scopus
Project Zero

| Project Zero |
| --- | --- |
Kehittäjä:  Tecmo
Lajityyppi:  selviytymiskauhupeli
Ensijulkaisu:  Project Zero (2001)
Aiheesta muualla
MobyGames
Lisää peliartikkeleitaVideopelien teemasivulla
Project Zero (jap. 零〜zero〜) on Tecmon kehittämä selviytymiskauhupelien sarja.
Sarja tunnetaan myös nimellä Fatal Frame Yhdysvalloissa.
Peleissä taistellaan pahoja henkiä vastaan ottamalla niistä kuvia yliluonnollisella kameralla (Camera Obscura), joka pystyy manaamaan henkiä. Juonikuviot liittyvät usein šintolaisiin rituaaleihin. DreamWorks SKG on ilmoittanut suunnittelevansa Project Zero -elokuvaa.
Taustatarina

Sarjan pelien aaveenmetsästyslaitteet on kehittänyt 1800-luvun lopulla elänyt japanilainen okkultisti Kunihiko Asou. Hänen keksintöjään ovat muun muassa camera obscura, peleissä käytetty henkiä vahingoittava kamera, ja sielukiviradio, jolla voi kuunnella kuolleiden ajatuksia ja muistoja sielukristalleista.
Project Zero 3:n mukaan Ason lukuisat keksinnöt levisivät aikojen saatossa ympäri Japania, ja ne ovat nyt arvokkaita keräilyesineitä.
Pelit > Project Zero (2001)

Miku Hinasaki ei saa veljeensä Mafuyuun yhteyttä ja lähtee etsimään häntä Himuro-kartanosta. Miku jää sisälle loukkuun ja lähtee hakemaan veljeään suunnattoman talon uumenista löydettyään tämän kameran. Miku joutuu taistelemaan talossa tehtyjen rituaalien vangitsemia henkiä vastaan.
Project Zero julkaistiin PlayStation 2:lle vuosina 2001 (Japani) ja 2002 (NTSC, PAL) sekä Xboxille vuosina 2003–2004. Xbox-versio sisälsi parannellun grafiikan lisäksi uudentyyppisiä aaveita ja Fatal Mode -pelitilan.
Pelit > Project Zero II: Crimson Butterfly (2003)

Nuoret kaksossiskot Mio ja Mayu Amakura ovat luonnossa lapsuudenaikaisella leikkipaikallaan, kun Mayu huomaa hohtavan karmiinin perhosen ja alkaa seurata tätä yksin syvemmälle metsään. Mio huolestuu ja lähtee Mayun perään. Kaksoset joutuvat kirottuun kylään, jonka suuressa seremoniassa kuolleet asukkaat elävät yhä kuolinpäiväänsä kituvina aaveina. Unenomaisessa transsissa hortoilevasta Mayusta huolehtivalle Miolle selviää vähitellen kaksosten ennaltamäärätty rooli kylän salaisessa rituaalissa.
Peli julkaistiin Playstation 2:lle vuonna 2003 Japanissa ja NTSC-alueella. 2004 se ilmestyi myös PAL-julkaisuna, ja siitä tehtiin paranneltu Xbox-versio, ”Director’s Cut”, jossa on lisää sisältöä ja grafiikkaparannuksia.
Pelit > Real: Another Edition (2004)

Real: Another Edition on vain Japanissa julkaistu mobiilipeli, jossa pelaajat etsivät aaveita puhelimensa sisäänrakennetulla kameralla. Peli on julkaistu vuonna 2004.
Pelit > Project Zero 3: The Tormented (2005)

Rei Kurosawa, 23-vuotias freelance-valokuvaaja, saa työkseen kummitelluksi väitetyn talon kuvaamisen. Hänen kuollut kihlattunsa ilmestyy kuviin. Rei alkaa nähdä toistuvia unia, joissa hän seuraa kuollutta kihlattuaan vanhan kartanon sisään. Rein herätessä hänen iholleen on ilmestynyt tatuointi, joka laajenee päivä päivältä. Hän seikkailee unissa yhä pidemmälle kartanossa, ja todellisuuden ja unimaailman raja alkaa hämärtyä.
Project Zero 3 julkaistiin vain PlayStation 2:lle. Japanissa ja NTSC-alueella se julkaistiin vuonna 2005 ja PAL-versiona 2006.
Pelit > Zero: Tsukihami no Kamen (2008)

Zero: Tsukihami no Kamen (Fatal Frame IV: Mask of the Lunar Eclipse) on julkaistu Wiille vuonna 2008.
Vuosia ennen pelin tapahtuma-aikaa rikollinen kaappaa viisi pientä tyttöä (Ruka Minazuki, Misaki Asou, Madoka Tsukimori, Marie ja Tomoe) ja pitää heitä panttivankeina Rougetsu-saarella. Etsivä Chōshiro Kirishima kuitenkin pelastaa tytöt. Kymmenen vuotta tämän jälkeen kaksi heistä (Marie ja Tomoe) kuolevat oudosti, ja loput tytöistä palaavat saarelle selvittämään tapahtumia. Myös Chōshiro Kirishima palaa saarelle Rukan äidin pyynnöstä.
Tecmo kehitti pelin yhteistyönä Grasshopper Manufacturen kanssa. 
Peliä ei ole julkaistu länsimaissa, mutta peliin ilmestyi myöhemmin fanien tekemä englanninkielinen käännös.
Pelit > Spirit Camera: The Cursed Memoir (2012)

Spirit Camera: The Cursed Memoir on julkaistu Nintendo 3DS:lle vuonna 2012.
Pelit > Fatal Frame: Maiden of Black Water (2014)

Fatal Frame: Maiden of Black Water on julkaistu Wii U:lle vuonna 2014.
Pelit > Fatal Frame: Maiden of Black Water (2021)

Sarjan 20. vuosipäiväksi julkaistu uusintaversio, joka on julkaistu vuonna 2021.
Pelit > Fatal Frame: Mask of the Lunar Eclipse (2023)

Fatal Frame: Mask of the Lunar Eclipse on vuonna 2023 julkaistava uusintaversio sarjan neljännestä pelistä, jota ei ole aiemmin julkaistu länsimaissa (vain Japanissa).
Aiheesta muualla

Pelisarja MobyGamesissä (englanniksi)
Tecmon Project Zero -sivu (japaniksi)
Tecmon Project Zero 3 -sivu (japaniksi)
Nintendon Project Zero: Mask of the Lunar Eclipse -sivu (japaniksi)
Beyond camera's lens (Arkistoitu – Internet Archive) (englanniksi)
Kaavio kolmen ensimmäisen pelin päähahmojen suhteista.
Cherokeen piirikunta (Alabama)

Cherokeen piirikunta on piirikunta Alabaman osavaltion itäpuolella Yhdysvalloissa. Sen väkiluku vuonna 2019 oli 26 196, joista 50,7% on naisia. Piirikunta perustettiin 9. tammikuuta 1836. Piirikunnan pinta-ala on 553,7 neliökilometriä ja väestötiheys 46,9 asukasta neliökilometrillä.
Väestö

Cherokeen piirikunnan väkiluku oli vuoden 2010 väestönlaskennassa 25 989 asukasta, ja se olisi noussut hieman 26 196 asukkaaseen vuonna 2019. Piirikunnassa on 10 606 kotitaloutta. Yhdessä kotitaloudessa on keskimäärin 2,46 asukasta. 90,2% yli 1-vuotiaista asukkaista asuu nyt samassa talossa kuin vuosi sitten. 80,1% kotitalouksista omistaa tietokoneen. Väestöstä 18,9% on alle 18-vuotiaita ja 23,5% yli 65-vuotiaita. 0,8% piirikunnan asukkaista on syntynyt Yhdysvaltojen ulkopuolella. 2 086 veteraania asuu piirikunnassa. Väestön mediaani-ikä on 45,9 vuotta. Piirikunnan asukkaat kannattavat republikaaneja selvästi eniten ja vaaleissa 2016 82,4% äänesti republikaanien presidenttiehdokasta Donald Trumpia.
Aiheesta muualla

Kuvia tai muita tiedostoja aiheesta Cherokeen piirikunta (Alabama) Wikimedia Commonsissa
Alabaman osavaltio
| --- | --- |
Piirikunnat:   Autauga  Baldwin  Barbour  Bibb  Blount  Bullock  Butler  Calhoun  Chambers  Cherokee  Chilton  Choctaw  Clarke  Clay  Cleburne  Coffee  Colbert  Conecuh  Coosa  Covington  Crenshaw  Cullman  Dale  Dallas  DeKalb  Elmore  Escambia  Etowah  Fayette  Franklin  Geneva  Greene  Hale  Henry  Houston  Jackson  Jefferson  Lamar  Lauderdale  Lawrence  Lee  Limestone  Lowndes  Macon  Madison  Marengo  Marion  Marshall  Mobile  Monroe  Montgomery  Morgan  Perry  Pickens  Pike  Randolph  Russell  Shelby  St. Clair  Sumter  Talladega  Tallapoosa  Tuscaloosa  Walker  Washington  Wilcox  Winston 
Kaupungit (suurimmat):   Auburn  Birmingham  Decatur  Dothan  Florence  Hoover  Huntsville  Madison  Mobile  Montgomery (pääkaupunki)  Tuscaloosa